CHASE วิ่ง 8% ท้ายตลาด โบรกชูเป้า 3.80 บ. กำไรปี 66-68 โตเฉลี่ยปีละ 30%
CHASE บวกแรง 8% โบรกมองปี 66-68 กำไรโตเฉลี่ย 30% ต่อปี จากรายได้เก็บหนี้และรายได้ดอกเบี้ยจากพอร์ต NPL พร้อมชูราคาพื้นฐาน 3.80 บาท
CHASE บวกแรง 8% โบรกมองปี 66-68 กำไรโตเฉลี่ย 30% ต่อปี จากรายได้เก็บหนี้และรายได้ดอกเบี้ยจากพอร์ต NPL พร้อมชูราคาพื้นฐาน 3.80 บาท
16 มี.ค. 2566

ผู้สื่อข่าวรายงานว่า วันนี้ ราคาหุ้น บริษัท เชฎฐ์ เอเชีย จำกัด (มหาชน) หรือ CHASE ปิดเทรดวันนี้ที่ระดับ 3.28 บาท บวก 0.24 บาท หรือ 7.89% สูงสุดที่ระดับ 3.28 บาท ต่ำสุดที่ระดับ 2.96 บาท ด้วยมูลค่าการซื้อขาย 238.89 บาท

ด้าน บล.โกลเบล็ก แนะนำหุ้น CHASE แนวรับ 2.98 บาท แนวต้าน 3.18-3.30 บาท จุดตัดขาดทุน 2.92 บาท
บล.กสิกรไทย ระบุในบทวิเคราะห์ว่า คาดปี 66-68 กำไรจะมีอัตราเติบโตเฉลี่ยสะสมต่อปี หรือ CAGR ที่ 30% หนุนจากรายได้ที่มากขึ้นจากทั้งการให้บริการจัดเก็บหนี้สินและรายได้ดอกเบี้ยจากพอร์ต NPL และความสามารถในการทำกำไรที่ดีขึ้นจากความประหยัดต่อขนาดที่ดีขึ้น ให้ราคาพื้นฐาน CHASE ที่ 3.80 บาท
นายประชา ชัยสุวรรณ ประธานเจ้าหน้าที่บริหาร CHASE กล่าวว่า บริษัทคาดว่ากำไรสุทธิปี 66 จะเติบโตมากกว่า 30% และรายได้เติบโต 15% เมื่อเทียบกับปีก่อน โดยเตรียมนำเงินทุนจากการระดมทุนไปต่อยอดการขยายธุรกิจให้เติบโตอย่างยั่งยืน ด้วยการเดินหน้าซื้อ NPLs ปีละไม่ต่ำกว่า 1,000 ล้านบาท เน้นสินเชื่อด้อยคุณภาพที่ไม่มีหลักประกัน (Unsecured Loan) ซึ่งอยู่ในความเชี่ยวชาญของบริษัทฯ
โดยขณะนี้ได้เริ่มเข้าไปประมูลซื้อ NPLs จากสถาบันการเงินชั้นนำแล้ว และเตรียมขยายบริการติดตามทวงถามและเร่งรัดหนี้สินให้ครอบคลุมยิ่งขึ้นสู่กลุ่มผู้ให้บริการที่ไม่ใช่สถาบันการเงิน (Non-bank)